CELEX: 62011TO0466
Language: sl
Date: 2012-10-19 00:00:00
Title: Sklep Splošnega sodišča (sedmi senat) z dne 19. oktobra 2012.#Ellinika Nafpigeia AE in 2. Hoern Beteiligungs GmbH proti Evropska komisija.#Ničnostna tožba – Državne pomoči – Ladjedelništvo – Pomoči, ki so jih grški organi dodelili ladjedelnici – Izvedbeni ukrepi sklepa Komisije, s katerim so bile za nezdružljive ugotovljene pomoči in s katerim je bila zahtevana njihova izterjava – Nedopustnost.#Zadeva T-466/11.

Sklep Splošnega sodišča (sedmi senat) z dne 19. oktobra 2012 – Ellinika Nafpigeia in Hoern proti Komisiji
      (Zadeva T-466/11)
      „Ničnostna tožba – Državne pomoči – Ladjedelništvo – Pomoči, ki so jih grški organi dodelili ladjedelnici – Izvedbeni ukrepi sklepa Komisije, s katerim so bile za nezdružljive ugotovljene pomoči in s katerim je bila zahtevana njihova
         izterjava – Nedopustnost“
      
      1.                     Sodni postopek – Vloga, s katero se postopek začne – Zahteve obličnosti – Označitev predmeta spora – Vloga, s katero se postopek
            začne, ki ni dovolj jasna in natančna – Nedopustnost (Poslovnik Splošnega sodišča, člen 44(1)(c)) (Glej točke od 19 do 22.)
      2.                     Ničnostna tožba – Roki – Izhodišče – Datum, ko je bila tožeča stranka obveščena o aktu, ki ga izpodbijajo nacionalni organi –
            Natančna seznanitev z vsebino – Tožba, vložena po izteku roka – Nedopustnost (člen 263, šesti pododstavek, PDEU; Poslovnik
            Splošnega sodišča, člen 102(2)) (Glej točke od 24 do 26.)
      3.                     Sodni postopek – Ukrepi procesnega vodstva – Poziv za predložitev listin – Dokumenti, ki sestavljajo izpodbijano odločbo –
            Dokumenti, ki jih tožeča stranka ni opredelila – Nedopustnost zahteve (Poslovnik Splošnega sodišča, členi 44(1)(c), 64 in
            65) (Glej točki 28 in 29.)
      Predmet
      
         
               Zahteva za razglasitev ničnosti Sklepa Komisije C(2010) 8274 final, z dne 1. decembra 2010 o „državni pomoči CR 16/2004 –
                  izvršitev negativnega sklepa in izterjava državnih pomoči, dodeljenih družbi [Ellinika Nafpigeia AE] – uveljavljanje s strani
                  Grčije člena 346(1)(1)(b) PDEU in postopka na podlagi člena 346(1) PDEU“, kot je bil dopolnjen z dokumenti in drugim gradivom
                  iz spisa, s čimer so se tožeče stranke delno seznanile junija 2011.
               
            Izrek
      
         
                  1.
               
               
                  
               
               
                  	Tožba se zavrže kot nedopustna.
               
            
         
                  2.
               
               
                  
               
               
                  	Ni treba odločiti o zahtevi za intervencijo Nafpigikes kai viomichanikes epicheiriseis Elefsinas.
               
            
         
                  3.
               
               
                  
               
               
                  	Ellinika Nafpigeia AE in 2. Hoern Beteiligungs GmbH nosita svoje stroške ter stroške Evropske komisije.
               
            
         
                  4.
               
               
                  
               
               
                  	Napfigikes kai viomichanikes epicheiriseis Elefsinas, ki je vlagatelj zahteve za intervencijo, nosi svoje stroške.